TPRIME พุ่งแรงเกือบ 4% รับข่าวดีเข้าเจรจาซื้อสินทรัพย์ 2 แห่ง
TPRIME พุ่งแรงเกือบ 4% หลังเจรจาซื้อสินทรัพย์ 2 แห่ง ล่าสุด ณ เวลา 10.50 น. อยู่ที่ 13.70 บาท บวก 0.50 บาท หรือ 3.79% สูงสุด 14.0 บาท ต่ำสุด 13.30 บาท ด้วยมูลค่าซื้อขาย 161.21 ล้านบาท
4 พ.ย. 2559

ผู้สื่อข่าวรายงานว่า ราคาทรัสต์เพื่อการลงทุนในอสังหาริมทรัพย์และสิทธิการเช่าไทยแลนด์ ไพร์ม พร็อพเพอร์ตี้ หรือ TPRIME ล่าสุด ณ เวลา 10.50 น. อยู่ที่ 13.70 บาท บวก 0.50 บาท หรือ 3.79% สูงสุด 14.0 บาท ต่ำสุด 13.30 บาท ด้วยมูลค่าซื้อขาย 161.21 ล้านบาทขณะที่ดัชนีหุ้นไทยโดยรวมลบ 0.32%

โดยสาเหตุที่ราคาหุ้น TPRIME ปรับตัวขึ้นแรง คาดว่ามาจากการที่ทางบริษัทอยู่ระหว่างเจรจาเพื่อซื้อสินทรัพย์เข้ากองทุนอย่างต่อเนื่องจำนวน 2 แห่ง
นายสุชาติ เจียรานุสสติ กรรมการบริหารบริษัท เอสซีซีพี รีทส์ ผู้จัดการกองทรัสต์ เปิดเผยว่า จะเห็นความชัดเจนในการเจรจาได้ในปี 2560 เป็นต้นไป ซึ่งสินทรัพย์ดังกล่าวจะต้องตั้งอยู่ในศูนย์กลางย่านธุรกิจ (ซีบีดี) หรือต้องเป็นอาคารที่ตั้งอยู่บนทำเลที่ดี และมีอัตราการเช่าพื้นที่สูงกว่า 90% ขึ้นไป เพื่อให้มีผลตอบแทนที่ดีต่อนักลงทุน
อนึ่ง TPRIME เป็นทรัสต์เพื่อการลงทุนในอสังหาริมทรัพย์ (REIT) ที่ลงทุนในอาคารสำนักงานให้เช่าภายในโครงการเอ็กเชน ทาวเวอร์ และโครงการเมอร์คิวรี่ ทาวเวอร์โดยได้เข้าซื้อขายในวันนี้ที่ 31 ต.ค. เป็นวันแรก ซึ่งมีราคา IPO อยู่ที่ 10.00บาท